**ΠΡΑΚΤΙΚΟ ΔΙΟΙΚΗΤΙΚΟΥ ΣΥΜΒΟΥΛΙΟΥ**

Στο Κιλκίς σήμερα την 18 Ιανουαρίου 2023, ημέρα Τετάρτη και ώρα 20:00 μμ συγκεντρώθηκαν στο γραφείο του Σωματείου **«ΣΥΛΛΟΓΟΣ ΔΡΟΜΕΩΝ ΥΓΕΙΑΣ ΚΙΛΚΙΣ»**, ύστερα από πρόσκληση της προέδρου του Ευφροσύνης Ζαμπέλη, τα μέλη του Διοικητικού Συμβουλίου , για συζήτηση και λήψη αποφάσεως επί των θεμάτων που ακολουθούν:

Θέμα 1ο: Οικονομικός απολογισμός της επιχορηγηθείσας διοργάνωσης «ΔΡΟΜΟΣ ΗΡΩΩΝ» της 26ης Ιουνίου 2022

Εισηγούμενη το θέμα η Πρόεδρος είπε ότι , ο Σύλλογος πραγματοποίησε επιτυχώς τη διοργάνωση «ΔΡΟΜΟΣ ΗΡΩΩΝ» και ζήτησε από το Διοικητικό Συμβούλιο να ελέγξει τα διαχειριστικά στοιχεία (Βιβλίο Ταμείου, τιμολόγια, αποδείξεις είσπραξης και πληρωμής ) και κάθε άλλο έγγραφο σχετικό με την οικονομική διαχείριση της διοργάνωσης. Υπενθύμισε επίσης ότι η εκδήλωση επιχορηγήθηκε με ποσό 2.500 ευρώ από τον Δήμο Κιλκίς , ύστερα από σχετικό αίτημα.

 Το Δ.Σ. αφού έλαβε υπόψη την εισήγηση καθώς και τα παραστατικά εσόδων και εξόδων της εκδήλωσης

**ΑΠΟΦΑΣΙΖΕΙ ομόφωνα**

Εγκρίνει τον απολογισμό της επιχορηγούμενης από τον Δήμο Κιλκίς με ποσό 2.500 ευρώ εκδήλωσης “ΔΡΟΜΟΣ ΗΡΩΩΝ” που πραγματοποιήθηκε την 26η Ιουνίου 2022 στο Κιλκίς και οποίος εμφανίζει τα κάτωθι στοιχεία:

**ΕΣΟΔΑ**

|  |  |  |
| --- | --- | --- |
| **Α/Α** | **Είδος – Πηγή Εσόδου** | **Ποσό (ευρώ)** |
| 1. | Επιχορήγηση Δήμου Κιλκίς | 2.500,00 |
| 2. | Έκτακτες Εισφορές αγώνα | 1.290,00 |
|  | **ΓΕΝΙΚΟ ΣΥΝΟΛΟ ΕΣΟΔΩΝ** |  **3.790,00** |

**ΕΞΟΔΑ**

|  |  |  |
| --- | --- | --- |
| **Α/Α** | **Είδος Δαπάνης** | **Ποσό (Ευρώ)** |
| 1. | Μπλουζάκια αγώνα (ΤΙΜ Α 1 ΤΣΑΓΓΕΡΑΣ ΓΕΩΡΓΙΟΣ) | 2.294,00 |
| 2. | Τσιπάκια χρονομέτρησης – νούμερα αγώνα (Τ.Π.Υ.3ΤΣΑΓΓΕΡΑΣ ΓΕΩΡΓΙΟΣ) | 930,00 |
| 3. | Νερά για αθλητές (ΤΔΑ 5106 ΑΦΟΙ ΔΙΑΜΑΝΤΙΔΗ Ο.Ε.) | 80,55 |
| 4. | Παγάκι για σταθμούς (ΤΔΑ 173 ΑΠΙΔΟΠΟΥΛΟΣ) |  17,00 |
|  |  |  **3.321,55** |

Το ποσό των 468,45 χρησιμοποιήθηκε για να καλύψει άλλες ανάγκες της διοργάνωσης του αγώνα και του συλλόγου.

Μη υπάρχοντος άλλου θέματος κλείνει το παρών πρακτικό και υπογράφεται ως κάτωθι:

Ευφροσύνη Ζαμπέλη (Πρόεδρος)

Δραγανίδης Αναστάσιος(Αντιπρόεδρος)

Κωνσταντίνος Παχνής (Γραμματέας)

Χαράλαμπος Μακρίδης (Ταμίας)

Καραμπίδου Χαρούλα (Υπεύθυνη Δημοσίων Σχέσεων)

Αβράμογλου Κυριάκος (Υπεύθυνος αγωνιστικών δράσεων)

Πουδούρης Παναγιώτης (Υπεύθυνος διαδικτύου- Μέσων κοινωνικής δικτύωσης)